આ વિશે પોતાનો રોષ ઠાલવતાં રાહદારી નિકુંજ પંડ્યાએ મિડ-ડે LOCAL ને જણાવ્યું હતું કે ‘કાલબાદેવી રોડને વન-વે બનાવે તો પણ આ રોડ પરના ટ્રાફિકની સમસ્યા ઓછી થાય એમ નથી. ઉપરથી લોકો રોડ પર આડેધડ પાર્કિંગ કરે છે જે ટ્રાફિકની સમસ્યાને વધુ વકરાવે છે. આવામાં વિવિધ તંત્રો વચ્ચે સંકલનના અભાવે ફૂટપાથો કે રોડને ખોદવામાં આવે છે ત્યારે જાહેર નાણાંનો વ્યય તો થાય જ છે, પરંતુ ચાલવાની પણ જગ્યા ન બચતાં અકસ્માત થવાનો ભય રહે છે. કમસે કમ ચોમાસાની સીઝનમાં તો આવી પરમિશન અનિવાર્ય સંજોગો સિવાય આપવી જ ન જોઈએ.’